Bo Anton Christensen fra Torslev ved Brovst er fredag ved Retten i Hjørring blevet idømt fem års fængsel. Den 41-årige Bo Anton Christensen blev anholdt i slutningen af januar i år og varetægtsfængslet ved et grundlovsforhør, der blev holdt for lukkede døre. Fredag blev han så dømt efter den grove narko-paragraf i straffeloven samt for ni andre overtrædelser af blandt andet våbenloven. - Han erkendte, at han havde stofferne på sin adresse og at det var for at sælge dem videre, men han sagde også, at det var stoffer, der var blevet plantet hos ham, og at han ikke kunne komme af med dem, fortæller Karina Skou. Den 41-årige modtog dommen.

Referat:
En 41-årig mand er ved Retten i Hjørring fredag blevet idømt fem års fængsel for besiddelse af flere kilo amfetamin.